OpenLLM-France/wikimedia huggingface dataset:
# Zack Estrin

Zack Estrin (Woodland, 16 de setembre de 1971 - Hermosa Beach, 23 de setembre de 2022) va ser un guionista i productor de televisió i cinema estatunidenc. És especialment conegut per haver participat en Prison Break i Lost in Space.

## Carrera

Va iniciar-se amb les sèries Charmed, En Dawson creix i Tru Calling, i després va ser el coproductor executiu de Prison Break. N'havia d'escriure un spin-off que finalment no s'ha produït, Prison Break: Cherry Hill, amb un dels productors executius de la sèrie, Matt Olmstead. Els va venir al cap la idea de l'spin-off juntament amb Dawn Parouse, també productora executiva del xou. També va ser productor de la pel·lícula Stranger than Fiction.
El 2018, va exercir de showrunner a la sèrie de Netflix Lost in Space.

## Vida personal

Malgrat que va néixer a Woodland, es va criar al districte Brooklyn de Nova York. El seu pare, Jonathan, també és guionista. La seva mare es diu Patricia i tenia Amelia Burstyn de germana. Va estudiar a la Universitat del Sud de Califòrnia. Va tenir dues filles amb la seva dona Kari: Charlotte Estrin i Chloe Estrin. També tenia dos gossos, Molly i Lt. Judy Hopps.
El 23 de setembre de 2022, va morir per una aturada cardíaca mentre feia fúting a la ciutat californiana de Hermosa Beach. Tenia 51 anys i, en principi, cap malaltia.

## Referències

* ↑ Rice, Nicholas. «Zack Estrin, Writer-Producer Known for 'Prison Break' and 'Lost in Space', Dead at 51» (en anglès). People, 26-09-2022. [Consulta: 27 desembre 2022].
* 1 2 3 4 5 Nordyke, Kimberly «Zack Estrin, Showrunner on Netflix’s ‘Lost in Space,’ Dies at 51». The Hollywood Reporter, 25-09-2022 [Consulta: 25 setembre 2022].
* 1 2 Earl, William «Zack Estrin, Writer-Producer Known for ‘Prison Break’ and ‘Lost in Space,’ Dies at 51». Variety, 25-09-2022 [Consulta: 25 setembre 2022].
* ↑ Grossberg, Josh. «Prison Break for Girls?» (en anglès). E!, 24-10-2007. Arxivat de l'original el 26 octubre 2007. [Consulta: 14 juny 2022].
* ↑ Holloway, Daniel (2016-06-29). «'Lost in Space' Reboot Ordered to Series by Netflix». Variety (en anglès). ISSN 0042-2738. OCLC 810134503. Arxivat de l'original el 2022-03-22.
* ↑ Reuters «Zack Estrin, writer-producer known for ‘Prison Break’ and ‘Lost in Space,’ dies at 51». NBCNews.com. Reuters, 25-09-2022 [Consulta: 25 setembre 2022].
* ↑ Andreeva, Nellie. «Zack Estrin Dies: ‘Lost In Space’ Showrunner Was 51» (en anglès). Deadline Hollywood, 25-09-2022. [Consulta: 27 setembre 2022].
# Zajazd Dziekanka

Zajazd Dziekanka (La casa del degà) és un edifici històric de Varsòvia situat al n°56 del carrer Krakowskie Przedmieście, al districte de Śródmieście.

## Història

Zajazd Dziekanka es va construir al segle XVI com a casa pairal de maó de diversos pisos. El seu primer propietari va ser el llavors rector de la parròquia de Sant Joan. El 1657, la casa pairal va ser incendiada. Va ser un punt d'inflexió en la història de l'edifici, perquè mai va recuperar la seva forma original. Fins a la segona meitat del segle xviii hi havia edificis de fusta a la parcel·la. Estaven situats als costats i a la part davantera de la propietat.
L'actual Dziekanka va ser construïda poc abans de 1784. Es tractava d'un complex format per un edifici davanter i tres dependències molt inferiors al que era. La ubicació en un carrer estret –on era molt difícil la conducció– va influir notablement en la forma de l'edifici. D'aquí la seva forma original. Una de les ales del complex va ser enderrocada el 1865. Això va canviar la forma i l'orientació de l'edifici. Dziekanka "va donar" a Krakowskie Przedmieście.
El 1944, durant la destrucció de la capital per part de les tropes alemanyes, Dziekanka va ser cremada. La destrucció de l'edifici es va estimar en un 85% després de la guerra. L'any 1946 es va enderrocar el mur posterior de l'edifici davanter, que va patir més a causa del foc.
L'edifici es va reconstruir a partir dels Fons Socials per a la Reconstrucció de la Capital. Les obres es van acabar l'agost de 1948. Els autors del disseny arquitectònic van ser Mieczysław Kuźma i Zygmunt Stępiński. Van proposar canviar la funció d'algunes de les dependències. La façana frontal de quatre plantes tenia l'aspecte d'una mansió renaixentista amb golfes.
Al costat de l'antiga es va construir una "Nową Dziekankę”. Tot i que es van crear amb 200 anys de diferència, s'harmonitzen entre ells arquitectònicament. Actualment, acull un dormitori destinat a estudiants de la Universitat de Música Fryderyk Chopin.
Dziekanka també està connectat amb l'edifici del monestir carmelita per una característica reixa pel carrer Murarska.
Aquí va viure Józef Ksawery Elsner, professor de Frédéric Chopin i creador de la Universitat de Música Fryderyk Chopin.

## Referències

* 1 2 ; Wojnacki, Wenceslau Spółdzielczy Instytut Wydawniczy „Kraj”. Anem de visita a la nova Varsòvia, 1950, p. 80.
# Xahà collnegre

El xahà collnegre (Chauna chavaria) és una espècie d'ocell de la família dels anhímids (Anhimidae) que habita aiguamolls i vores de rius i llacs al nord de Colòmbia i nord-oest de Veneçuela.

## Referències

* ↑ Clements, James. The Clements Checklist of the Birds of the World. 6th. Ithaca, NY: Cornell University Press, 2007. ISBN 978-0-8014-4501-9.
# Xahà emplomallat

El xahà emplomallat o xahà comú (Chauna torquata) és una espècie d'ocell de la família dels anhímids (Anhimidae) que habita aiguamolls, sabanes empantanegades, vores de llacunes i rius d'Amèrica del Sud, des del sud-est del Perú, Bolívia, el Paraguai, sud del Brasil i Uruguai fins al nord de l'Argentina.
# Yoshitada Yamaguchi

Yoshitada Yamaguchi (Prefectura de Shizuoka, Japó, 28 de setembre de 1944), és un exfutbolista japonès.

## Selecció japonesa

Yoshitada Yamaguchi va disputar 49 partits amb la selecció japonesa.

## Enllaços externs

* National Football Teams
* Japan National Football Team Database
# Yoshito Ōkubo

Yoshito Ōkubo (en japonès: 大久保嘉人, Ōkubo Yoshito) (Kanda, Districte de Miyako, Prefectura de Fukuoka, 9 de juny de 1982) és un futbolista professional japonès. Juga com a davanter al Vissel Kobe i a la selecció japonesa.
Després de destacar al Cerezo Osaka japonès, on marcà 51 gols en 95 partits, va ser fitxat pel Reial Mallorca al gener de 2005. Va debutar amb el Reial Mallorca el 9 de gener d'aquell any, a un RCD Mallorca 2, Deportivo de La Coruña 2.
Va restar dues temporades al club balear, i va tornar al Cerezo Osaka la temporada 2006-07.

## Selecció japonesa

Va formar part de l'equip olímpic japonès als Jocs Olímpics d'Atenes 2004, que va ser eliminat a la primera ronda.
Va debutar com a internacional el 31 de maig de 2003 a un amistós davant la selecció de Corea del Sud a l'Estadi Olímpic de Tòquio, substituint a Takayuki Suzuki. Va marcar el seu primer gol amb la selecció el 17 d'octubre de 2007, a un amistós davant Egipte a l'estadi Nagai d'Osaka.
El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Palmarès
### Per equips
#### VfL Wolfsburg

* Bundesliga: 2008-09

### Individual

* Futbolista jove de l'any a l'Àsia - 2003

## Referències

* ↑ «OKUBO Yoshito». Japan National Football Team Database.
* ↑ Fitxa del jugador a Soccerbase.com Arxivat 2005-05-08 a Wayback Machine. (anglès)
* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* Partits jugats a torneigs de la FIFA Arxivat 2008-09-24 a Wayback Machine. (castellà)
* Estadístiques a transfermarkt.de (alemany)
# Zhong Hui

    En aquest nom xinès, el cognom és Zhong.
Zhong Hui (225-264 EC) va ser un general militar de Cao Wei durant l'era dels Tres Regnes era of història xinesa. Ell era el fill de Zhong Yao, un cal·lígraf i polític de Cao Wei.
Zhong va tenir un paper significatiu en la conquesta de Shu Han per part de Cao Wei. Zhong i Deng Ai eren iguals en rang oficial durant la campanya contra Shu Han, però Zhong sempre es va considerar més hàbil i expert que Deng. Més tard es va fer amic del general de Shu Han, Jiang Wei, i va conspirar per rebel·lar-se en contra de Deng, però va fallar i va morir en el 264.

## Vegeu també

* Llista de persones dels Tres Regnes

## Referències

* Chen Shou. Registres dels Tres Regnes, Capítol 28, Biografia de Zhong Hui.
* Zhu, Zhongbin, "Zhong Hui" Arxivat 2007-09-29 a Wayback Machine.. Encyclopedia of China (edició d'història xinesa), 1a ed.
# Yversay

Yversay és un municipi francès, situat al departament de la Viena i a la regió de la Nova Aquitània.
# Àmir

Àmir és el nom dels següents personatges:
Àmir forma part del nom de molts personatges:
* Abd-al-Aziz ibn Abd-ar-Rahman ibn Abi-Àmir al-Mansur al-Mútamin Dhu-s-Sabiqatayn, més conegut simplement com a Abd-al-Aziz al-Mansur, rei amírida de Balànsiya
* Abd-Al·lah ibn Hàndhala ibn Abi-Àmir al-Ansarí, també conegut com a Ibn al-Ghassil o, simplement, com Abd-Al·lah ibn Hàndhala, cap de la revolta de Medina (682-683) contra el califa Yazid I
* Abd-ar-Rahman ibn Muhàmmad ibn Abi-Àmir, més conegut com a Abd-ar-Rahman Sanxuelo, hàjib amírida del califat de Còrdova
* Abu-Abd-ar-Rahman Abd-Al·lah ibn Àmir ibn Qurayx, més conegut simplement com a Abd-Al·lah ibn Àmir, general àrab
* Abu-Alí Mansur ibn al-Mustalí al-Àmir bi-ahkam-Al·lah, califa fatimita al Caire
* Abu-Àmir Muhàmmad ibn Abi-Àmir al-Maafirí, més conegut com a Almansor, militar i polític andalusí
* Abu-Àmir Yússuf ibn Àhmad ibn Hud al-Mútaman, emir de Saraqusta
* Abu-l-Aixbal ad-Dirgham ibn Àmir ibn Sawwar, més conegut senzillament com a Dirgham, emir i visir fatimita d'Egipte
* Abu-l-Yaqzan Ammar ibn Yàssir ibn Àmir ibn Màlik, més conegut simplement com a Ammar ibn Yàssir, company del profeta Muhàmmad
* Abu-Marwan Abd-al-Màlik ibn Muhàmmad ibn Abi-Àmir al-Maafirí al-Mudhàffar, més conegut simplement com a Abd-al-Màlik al-Mudhàffar o Abd-al-Màlik ibn Abi-Àmir, hàjib amírida del califat de Còrdova
* Abu-Ubayda Àmir ibn Abd-Al·lah ibn al-Jarrah, més conegut com a Abu-Ubayda ibn al-Jarrah, company del profeta Muhàmmad
* Amir I, emir tahírida del Iemen
* Amir II, emir tahírida del Iemen
* Àmir (o Uwàymir) ibn (al-)Hulays, conegut com a Abu-Kabir al-Hudhalí, poeta àrab
* Hàndhala ibn Abi-Àmir, conegut com a Ghassil al-Malàïka, company del profeta Muhàmmad
* Tamman ibn Àmir ibn Àhmad ibn Ghàlib ibn Tammam ibn Àlqama, polític andalusí
El nom Àmir també forma part del nom de grups humans:
* Àmir, tribu sud-aràbiga
* Amir ben Sasaa, confederació tribal de l'Aràbia centro-occidental
* Banu Abi-Àmir o amírides, llinatge andalusí
* Banu Amir, tribu nòmada d'Eritrea
* Djadhima ibn Amir, antiga tribu àrab

## Nota

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Àmir, tot i que no en fos el nom principal.
# Àmina (nom)

Àmina és un nom femení àrab (àrab: آمنة, Āmina) que literalment significa ‘que és fidel', ‘que és de confiança’. Si bé Àmina és la transcripció normativa en català del nom en àrab clàssic, també se'l pot trobar transcrit Amina. Entre les dones que han dut aquest nom destaca la mare del profeta Muhàmmad, Àmina bint Wahb.
Cal no confondre aquest nom amb Amina, un altre nom de pila àrab, forma femenina d'Amín.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أمن". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Özge Sezince

Özge Sezince Varley (nascuda Özge Sezince a Istanbul, 8 d'octubre de 1986) és una actriu turca de sèries de televisió i cinema. Va estudiar disseny a la Universitat de Marmara. Des de 2006 treballa a la televisió, i va actuar com a actriu per primera vegada el 2007. Sezince va ser guardonada amb el premi a la millor actriu de suport en els Premis als Millors de Turquia i del Xipre del Nord, el 2016. El 2020 va actuar com a actriu principal al film de comèdia mafiosa Yolsuzlar Çetesi (Colla de corruptes).
Pel que fa a la vida personal, des del 2015 està casada amb un enginyer britànic, Adam M. Varley, i la parella té una filla, Ela (2018), i un fill, Aren (2020).

## Referències

* ↑ «Özge Sezince Kimdir? Özge Sezince Biyografisi Özge Sezince Sayfası Özge Sezince Ne iş yapar ? Özge Sezince Hakkında Özge Sezince Bilgileri». [Consulta: 26 gener 2021].
* ↑ «Özge Sezince Varley: Güçlü bir kadını oynuyorum». NTV, 09-01-2017.
* ↑ «Özge Sezince Varley: Ne hırsıma yenik düşerim ne de aceleci davranırım». Aksam, 03-12-2016. [Consulta: 26 gener 2021].
* 1 2 «Özge Sezince, Adam M. Varley ile evlendi». Hurriyet, 07-10-2015. [Consulta: 26 gener 2021].
* ↑ «Oyuncu Özge Sezince Varley'den bebek müjdesi». Takvim, 24-03-2020. [Consulta: 26 gener 2021].
* ↑ «Suskunlar dizisinin Sibel'i Özge Sezince ikinci kez anne oldu!». Televizyon Gazetesi, 21-08-2020. [Consulta: 26 gener 2021].
# Čierna

Čierna és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1214.
# Čierna nad Tisou

Čierna nad Tisou és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1828.

## Ciutats agermanades

* Záhony, Hongria
* Ajak, Hongria
* Txop, Ucraïna
# Yves-François Blanchet

Yves-François Blanchet (Drummondville, Quebec, 16 d'abril de 1965), és un polític canadenc, graduat en Antropologia i Història per la Universitat de Mont-real. Des del 17 de gener de 2019 és líder del Bloc Quebequès.

## Referències

* ↑ Yves-François Blanchet becomes Bloc Québécois leader

## Enllaços externs

* Pàgina d'Yves-François Blanchet al web del Partit Quebequès Arxivat 2011-08-14 a Wayback Machine.
* Yves-François Blanchet - Assemblea Nacional del Quebec
# Yves Abel

Yves Abel (Toronto, 1963) és un director d'orquestra canadenc.
És el principal director convidat de la Deutsche Oper de Berlín i ha dirigit, entre altres escenaris, al Metropolitan de Nova York (Carmen, Il barbiere di Siviglia), Staatsoper de Viena (L'elisir d'amore, Simon Boccanegra, Un ballo in maschera, Madama Butterfly, L'italiana in Algeri), Deutsche Oper de Berlín (Don Pasquale i Dialogues des Carmélites), Opéra National de París (Faust), Lyric Opera de Chicago, Nederlandse Opera d'Amsterdam, San Francisco (Hamlet), La Scala de Milà (La Fille du régiment), Nàpols (Faust), Bilbao, Lisboa, Welsh National Opera, Festival de Glyndebourne i Festival de Pesaro. És fundador i director musical de l'Opéra Français de New York, on ha dirigit, entre d'altres, l'estrena mundial de To be sung de Pascal Dusapin.
Debutà al Liceu amb Roberto Devereux (2004-2005). Hi ha tornat amb Madama Butterfly (2005-2006) i La Fille du régiment (2009-2010).

## Referències

* ↑ Albert Galceran. La Fille du régiment al Liceu

## Enllaços externs

* Web oficial
* Biografia a la web de l'Opéra Français de New York Arxivat 2008-12-23 a Wayback Machine.
# Yves

Yves és un municipi al departament de la Charanta Marítima, a la regió de Nova Aquitània, a França. Fou el lloc de naixement de Sophie Blanchard, pionera de l'aviació durant el segle xix.
# Àcid α-parinàric

L'àcid α-parinàric, el qual nom sistemàtic és àcid (9Z,11E,13E,15Z)-octadeca-9,11,13,15-tetraenoic, és un àcid carboxílic poliinsaturat de cadena lineal amb devuit àtoms de carboni, la qual fórmula molecular és ${\ce {C18H28O2}}$. En bioquímica és considerat un àcid gras de cadena llarga i se simbolitza per C18:4 n-3. És un àcid gras ω-3 perquè té el doble enllaç situat entre el carboni 3 i 4 començant a comptar per l'extrem oposat al grup carboxil. Els seus enllaços dobles estan conjugats.
A temperatura ambient és un sòlid amb punt de fusió 85–86 °C. És soluble en acetona, etanol i èter de petroli. Fou descobert el 1933 pels químics japonesos M. Tsujimoto i H. Koyanagi de Parinarium macrophyllum, i descrita la seva estructura el 1935 per W.B. Brown i E.H. Farmer. També ha sigut aïllat d'algunes espècies de balsàmines: Impatiens edgeworthii (48 %), I. capensis (42 %), I. pallida (30 %) I. balsamina (29,1 %); i de Sebastiana brasiliensis (39 %).
Presenta una fluorescència natural a 432 nm amb una longitud d'ona d'excitació a 320 nm. Aquesta propietat s'ha utilitzat per a la mesura de l'activitat de fosfolipasa, l'activitat de la lipasa i com a indicador de la peroxidació lipídica.
Es produeix naturalment en les llavors de l'arbre makita, un bosc tropical selvàtic autòcton de Fiji. Les llavors de makita no són comestibles, i aquesta toxicitat es pot deure, almenys en part, als àcids grassos conjugats inestables, incloent-hi l'àcid α-parinaric, contingut dins de la llavor.

## Referències

* ↑ «LipidBank - Fatty acid(DFA0209)». Arxivat de l'original el 2018-04-21. [Consulta: 20 abril 2018].
* ↑ Tsujimoto, M.; Koyanagi, H. J. Soc. Chem. Ind., Japan, 36, 1933, pàg. 110B-113B.
* ↑ Brown, W. B.; Farmer, E. H. «171. Unsaturated acids of natural oils. Part III. The highly unsaturated acid of the kernels of Parinarium macrophyllum» (en anglès). Journal of the Chemical Society (Resumed), 0, 0, 01-01-1935. DOI: 10.1039/jr9350000761. ISSN: 0368-1769.
* ↑ «polyenoic fatty acids». Arxivat de l'original el 2018-09-30. [Consulta: 20 abril 2018].
* ↑ Murphy, Denis J. Plant Lipids: Biology, Utilisation and Manipulation (en anglès). John Wiley & Sons, 2009-02-12. ISBN 9781405148122.
* 1 2 «cis-Parinaric Acid (CAS 18427-44-6)» (en anglès). [Consulta: 20 abril 2018].
# Þrídrangaviti

Þrídrangaviti és un far situat a l'illot de Háidrangur, a l'arxipèlag de Vestmannaeyjar, al sud d'Islàndia, conegut per la dificultat del seu accés. Fou construït entre 1938 i 1939 i és a uns set quilòmetres de la costa islandesa.

## Característiques

L'edifici, de color gris, fa 4 metres d'alçada, que sumats als 30 metres d'alçada sobre el nivell del mar de la roca situen el seu pla focal a 34 metres sobre el nivell del mar. La seva llum té un abast de 9 milles nàutiques i un període de 30 segons.

## Història

Els obrers encarregats de la construcció del far van haver d'accedir a l'emplaçament escalant. Actualment l'illot compta amb un heliport que en permet l'accés mitjançant helicòpter i amb un camí que arriba fins al nivell del mar.

## Notes

* ↑ La distància fins a la costa, malgrat citar-se en diverses referències, contradiu les coordenades establertes a les llistes oficials de fars, que marquen un punt situat a uns 14 km de la costa de l'illa principal d'Islàndia.

## Referències

* ↑ «Would you spend a night in this lighthouse in Iceland?» (en anglès). Stuff Limited, 08-07-2016. [Consulta: 27 setembre 2018].
* ↑ Ferro, Manuel. «Il faro “Þrídrangaviti”, una delle costruzioni più pazzesche presenti sulla Terra» (en italià). Incredibila, març 2018. [Consulta: 27 setembre 2018].
* ↑ NGA List of Lights, Radio Aids and Fog Signals, Pub. 115 (en anglès), 2018 [Consulta: 27 setembre 2018]. Arxivat 27 de setembre 2018 a Wayback Machine.
* ↑ Vitaskrá (en islandès), 1 juny 2016 [Consulta: 27 setembre 2018]. Arxivat 27 de setembre 2018 a Wayback Machine.
* ↑ Wolfe, Kerry. «Þrídrangaviti Lighthouse» (en anglès). Atlas Obscura. [Consulta: 27 setembre 2018].
* ↑ «Lonely Lighthouse Perfect for Surviving the Zombie Apocalype» (en anglès). 13 THINGS LTD, 14-12-2017. [Consulta: 27 setembre 2018].
# (985) Rosina

(985) Rosina és un asteroide del cinturó principal descobert per l'astrònom Karl W. Reinmuth en 1922 des de l'observatori de Heidelberg-Königstuhl a Heidelberg, Alemanya.
Possiblement va ser nomenat per una noia de l'almanac Lahrer Hinkender Bote, publicat en la ciutat de Lahr, Alemanya.
La seva distància mínima d'intersecció de l'òrbita terrestre és de 0,65712 ua.
Les observacions fotomètriques recollides d'aquest asteroide mostren un període de rotació de 3,01 hores, amb una variació de lluentor de 12,7 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
Viccionari
# (986) Amèlia

(986) Amèlia és un asteroide del cinturó principal, descobert per l'astrònom català Josep Comas i Solà el 19 d'octubre de 1922 des de l'observatori Fabra de Barcelona. Rep el nom en honor de la segona esposa de Comas i Solà, Amèlia Sala.
S'estima que el seu diàmetre és de 50,94 ± 1,2 km. La seva distància mínima d'intersecció de l'òrbita terrestre és d'1,9242 ua. Les observacions fotomètriques recollides d'aquest asteroide mostren un període de rotació de 9,52 hores, amb una variació de lluentor de 9,3 de magnitud absoluta.

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 15 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# (988) Appella

(988) Apella és un asteroide del cinturó principal descobert per l'astrònom Benjamin Jekhowsky en 1922 des de l'Observatori de Bouzaréah, Algèria.
Deu el nom a Paul Émile Appell (1855-1930), que va ser president de la Societat Astronòmica de França.
S'estima que té un diàmetre de 25,91 ± 1,8 km. La seva distància mínima d'intersecció de l'òrbita terrestre és d'1,40204 ua.
Les observacions fotomètriques recollides d'aquest asteroide mostren un període de rotació de 120 hores, amb una variació de lluentor d'11,5 de magnitud absoluta.

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 24 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# 1479
## Esdeveniments
### Països Catalans

* 20 de gener: Ferran el Catòlic accedeix al tron d'Aragó.

### Resta del món

* 4 de setembre: Tractat d'Alcaçovas entre els Reis Catòlics i Portugal.

## Naixements
### Resta del món

* 15 de juny, Florènciaː Lisa Gherardini, Monna Lisa, dama florentina que fou model pictòrica del retrat La Gioconda, de Leonardo da Vinci.
* 6 de novembre, Toledo: Joana d'Aragó i de Castella, reina de Castella i Lleó, comtessa de Barcelona, reina d'Aragó, de València… (m. 1555).

## Necrològiques
### Resta del món

* 20 de gener, Barcelona: Joan el Sense Fe, sobirà de la Corona d'Aragó.
* Jorge Manrique, poeta espanyol (n. c. 1440).

## Referències

* 1 2 Antonio Cavanillas de Blas. Isabel, la reina Católica. Verbum Editorial, 21 juny 2016, p. 87–. GGKEY:TA09FWPUD08.
* ↑ «Descubren la casa donde nació la Mona Lisa en 1479» (en castellà). 20 minutos, 23-04-2007. [Consulta: 25 abril 2021].
* ↑ «Joana I de Castella | enciclopèdia.cat». [Consulta: 21 setembre 2020].